b'\n_START_ARTICLE_\nLastheneia fra Mantineia\n_START_PARAGRAPH_\nLastheneia fra Mantineia (gresk: \xce\x9b\xce\xb1\xcf\x83\xce\xb8\xce\xad\xce\xbd\xce\xb5\xce\xb9\xce\xb1, Lasth\xc3\xa9neia) var en kvinnelig gresk filosof og en av Platons studenter.\n_START_SECTION_\nLiv og virke\n_START_PARAGRAPH_\nHun ble f\xc3\xb8dt i Mantinea, en gammel by i Arkadia p\xc3\xa5 Peloponnes. Hun studerte i Platons Akademi i mannskl\xc3\xa6r. Etter Platons d\xc3\xb8d fortsatte hun sine studier med Speusippos, en nev\xc3\xb8 av Platon. Det ble hevdet at hun hadde et forhold til Speusippos._NEWLINE_Et papyrusfragment fra Oxyrhynchus nevner en uidentifisert kvinne som studerte under Platon, Speusippos og deretter Menedemos fra Eretria. Fragmentet fortsett med \xc3\xa5 forklare at \xc2\xabi hennes ten\xc3\xa5r var hun elskelig og full av ul\xc3\xa6rd ynde\xc2\xbb. Denne kvinnen kan ha v\xc3\xa6rt enten Lastheneia eller Aksiothea fra Flius.'